
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 748 


15 Ιουνίου 2001 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Έγκριση κανονισμού Λειτουργίας οργανωμένου χώ¬ 
ρου δασικής αναψυχής στη Δ.Θ. «Παναγία» Λεκά¬ 
νης του Δ.Δ. Λεκάνης Δήμου Ορεινού της περιοχής 


παρέμβασης Νέστου. 1 

Απόκτηση Ελληνικής Ιθαγένειας της ομογενούς Σο¬ 
φίας Μπιζίκοβα. 2 

Απόκτηση Ελληνικής Ιθαγένειας της ομογενούς Άννας 

Παυλίδου. 3 

Τροποποίηση της συστατικής πράξης της Δημοτικής 
Επιχείρησης με την επωνυμία «Δημοτική Επιχείρη¬ 
ση Ανάπτυξης Νέας Ζίχνης» Ν. Σερρών. 4 

Σύσταση Νομικού Προσώπου στο Δήμο Σερρών Ν. 
Σερρών με την επωνυμία «Δημοτικό Αθλητικό Κέ¬ 
ντρο - Κολυμβητήριο Σερρών». 5 

Σύσταση Νομικού Προσώπου στο Δήμο Σερρών Ν. 
Σερρών με την επωνυμία «Δημοτικό Στάδιο - Γυ- 

μναστήριο Σερρών». 6 

Τροποποίηση της παρ. 2 του άρθρου μόνου του 

Π.Δ/τος 41/1981. 7 

Τροποποίηση συστατικής πράξης του Νομικού Προ¬ 
σώπου με την επωνυμία «Σχολική Επιτροπή Δευτε¬ 
ροβάθμιας Εκπαίδευσης Αρκαλοχωρίου» Ν. Ηρα¬ 
κλείου. 8 

Σύσταση Νομικού Προσώπου στο Δήμο Αρκαλωχωρί- 
ου Ν. Ηρακλείου με την επωνυμία «Σχολική Επιτρο¬ 
πή ΤΕΕ Αρκαλοχωρίου». 9 

Κατάργηση νομικού προσώπου του Δήμου Απερα- 
ντίων Ν ο μο ύ Ευ ρ υτανίας με τη ν επωνυ μία «Σχολική 

Επιτροπή Δημοτικού Σχολείου Βούλπης». 10 

Κατάργηση νομικού προσώπου του Δήμου Απερα- 
ντίων Νομού Ευρυτανίας με την επωνυμία «Σχολική 
Επιτροπή Δημοτικού Σχολείου Λιθοχωρίου». 11 


Κύρωση αναγκαστικού αναδασμού (τμήμα) αγρ/τος 
Μάνης Ν. Έβρου 1987-1993 ως αναθ. το έτος 1999 12 
Χορήγηση άδειας ασκήσεως επαγγέλματος Κοινωνι¬ 
κού Λειτουργού στην Απανωμεριτάκη Ζαχαρένια 


του Ηλία. 13 

Καθορισμός λατομικών περιοχών Ν. Χαλκιδικής. 14 


ΑΠΟΦΑΣΕΙ Σ 

Αριθ. 2443 (1) 

Έγκριση κανονισμού Λειτουργίας οργανωμένου χώρου 
δασικής αναψυχής στη Δ.Θ. «Παναγία» Λεκάνης του 
Δ.Δ. Λεκάνης Δήμου Ορεινού της περιοχής παρέμβα¬ 
σης Νέστου. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΑΝΑΤΟΛΙΚΗΣ ΜΑΚΕΔΟΝΙΑΣ ΘΡΑΚΗΣ 

Έχοντας υπόψη: 

1. Τις διατάξεις του Ν. 998/79 «Περί προστασίας των δα¬ 
σών και των δασικών εν γένει εκτάσεων της χώρας». 

2. Τις διατάξεις του άρθρου 78 παρ. 2 του Ν.Δ. 86/69 
«Περί Δασικού Κώδικα» ως αντικατεστάθη δι’ άρθρον 3 
του Ν.Δ. 996/1971 «Περί αντικαταστάσεως και συμπλη- 
ρώσεως διατάξεωντινώντου Ν.Δ. 86/69». 

3. Τις διατάξεις του Ν. 2503/97 «Περί Διοίκησης, Οργά¬ 
νωσης, Στελέχωσης της Περιφέρειας, ρύθμιση θεμάτων 
για την Τ.Α. και άλλες διατάξεις». 

4. Την αριθ. 176958/27.7.85 εγκύκλιο δ/γή Υ.Γ. 

5. Την αριθ. 66102/970/23.2.95 εγκύκλιο δ/γή Υ.Γ. και 
την 99278/5712/8.12.97 δ/γή Υ.Γ. 

6. Την αριθ. 96447/1982/10.5.99 δ/γή Υ.Γ. 

7. Την αριθ. 1414/15.3.2001 αναφορά του Δασαρχείου 
Καβάλας. 

8. Την ανάγκη οργάνωσης της διαχείρισης του οργανω¬ 
μένου χώρου δασικής αναψυχής που βρίσκεται στη Δ.Θ. 
«ΠΑΝΑΓΙΑ» Λεκάνης του Δ.Δ. Λεκάνης του Δήμου Ορει¬ 
νού της περιοχής παρέμβασης Νέστου που εγκρίθηκε με 
την αριθ. 1189/92 δ/γή Υ.Γ., για την καλύτερη εκπλήρωση 
των σκοπών της ίδρυσης του, αποφασίζουμε: 

Εγκρίνουμε τον κανονισμό Λειτουργίας του οργανωμέ¬ 
νου χώρου δασικής αναψυχής που βρίσκεται στη Δ.Θ. 
«ΠΑΝΑΓΙΑ» Λεκάνης του Δ.Δ. Λεκάνης του Δήμου Ορει¬ 
νού, για την καλύτερη εκπλήρωση των σκοπών της ίδρυ¬ 
σης του, που έχει ως εξής: 

ΚΑΝΟΝΙΣΜΟΣ ΛΕΙΤΟΥΡΓΙΑΣ ΤΟΥ ΟΡΓΑΝΩΜΕΝΟΥΧΩ¬ 
ΡΟΥ ΔΑΣΙΚΗΣ ΑΝΑΨΥΧΗΣ ΣΤΗ Δ.Θ. «ΠΑΝΑΓΙΑ» ΛΕΚΑ¬ 
ΝΗΣ ΤΟΥ ΔΗΜΟΥ ΟΡΕΙΝΟΥ, ΠΕΡΙΟΧΗΣ ΠΑΡΕΜΒΑΣΗΣ 
ΝΕΣΤΟΥ. 

Οι επισκέπτες του οργανωμένου χώρου δασικής αναψυ¬ 
χής που βρίσκεται στη Δ.Θ. «ΠΑΝΑΓΙΑ» Λεκάνης θα πρέπει 
κατά την είσοδό τους στον προσφερόμενο για αναψυχή χώ¬ 
ρο αυτού, να αναγνώσουντον Κανονισμό λειτουργίας του. 








































10502 


ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Α. Η είσοδος στον οργανωμένο χώρο δασικής αναψυ¬ 
χής στη Δ.θ. «ΠΑΝΑΓΙΑ» είναι επιτρεπτή μόνο από τον 
ασφαλτοστρωμένο δασικό δρόμο που έχει αφετηρία το 
βόρειο όριο του Δ.Δ. Λεκάνης και πέρας τον εν λόγω χώ¬ 
ρο, συνολικού μήκους 5+000 χλμ. 

Β. Η παραμονή επιτρέπεται από την Ανατολή μέχρι την 
Δύση του ηλίου. Εξαιρούνται τα μέλη των ορειβατικών, 
πολιτιστικών, φυσιολατρικών και λοιπών φιλοδασικών φο¬ 
ρέων οι οποίοι μπορούν -αν παραστεί ανάγκη- να παρα¬ 
μείνουν στον χώρο αναψυχής και μετά την δύση του ηλί¬ 
ου για λόγους εθελοντικής προστασίας. 

Γ. Το ελεύθερο παιχνίδι επιτρέπεται μόνον στους ειδικά 
διαμορφωμένους χώρους του δάσους, οι οποίοι είναι ση- 
μασμένοι με ξύλινες ενημερωτικές πινακίδες. 

Δ. Οι επισκέπτες λοιπόν παρακαλούνται -για δική τους 
ασφάλεια- να μην απομακρύνονται από τον καθορισμένο 
προς αναψυχή χώρο και από τα ειδικά διαμορφωμένα μο¬ 
νοπάτια. 

Παιδιά ηλικίας κάτω των 12 ετών θα πρέπει να συνοδεύ¬ 
ονται. 

Ε. Επιτρέπεται η διανυκτέρευση εντός του χώρου ανα¬ 
ψυχής ή πέριξ αυτού, σε πρόχειρο όμως κατάλυμα (αντί¬ 
σκηνο) και μόνο ύστερα από ενημέρωση του αρμόδιου 
δασικού υπαλλήλου ή του φορέα Διαχείρισης, στον οποίο 
καιθαπαραδίδουνεγγράφωςταπλήρη στοιχεία τους, κα¬ 
θώς και την ακριβή τοποθεσία στην οποία πρόκειται να 
διανυκτερεύσουν. 

ΣΤ. Κατά την παραμονή στον χώρο αναψυχής δεν επι¬ 
τρέπεται: 

1) Η κυκλοφορία κάθε είδους τροχοφόρων (αυτοκινή- 
των-μηχανών) στα μονοπάτια περιήγησης καιτις μονάδες 
του χώρου αναψυχής. 

2) Η στάθμευση σε χώρους διαφορετικούς από αυτούς 
που ρητώς καθορίζονται από τα ειδικά σήματα ή τις πινα¬ 
κίδες. (ΡΑΒΚΙΝΘ). Σε εξαιρετικές περιπτώσεις (κίνδυνος 
πυρκαγιάς, ατυχήματα, έλεγχοι των αρμοδίων Υπηρε¬ 
σιών), μπορεί να επιτραπεί η στάθμευση τωντροχοφόρων 
σε ειδικά διαμορφωμένους χώρους ή διαπλατύνσεις των 
δασικών δρόμων. 

3) Η χρησιμοποίηση του δικτύου των δρόμων και των 
μονοπατιών για κάθε είδους δοκιμές και αγώνες επίδει¬ 
ξης αυτοκινήτων και δικύκλων, καθώς και η ανάπτυξη 
υπερβολικής ταχύτητας και εκκωφαντικών θορύβων. 

4) Η καταστροφή ή η απομάκρυνση τωντεχνικών έργων 
και υλικών στον ευρύτερο χώρο του δάσους. 

5) Η κοπή των πάσης φύσεως δένδρων και θάμνων, το 
ξερίζωμα και η συλλογή φυτών και σπόρων και η οποια¬ 
δήποτε φθορά της δασικής βλάστησης. 

6) Η συλλογή και η μεταφορά φυλλοχώματος και καυ¬ 
σοξύλων. 

7) Η δημιουργία εστιών φωτιάς παρά μόνον σε ειδικά 
διαμορφωμένους χώρους (ψησταριές), μόνον μετά από 
συνεννόηση με αρμόδιο δασικό υπάλληλο και αφού 
προηγουμένως οι επισκέπτες έχουν λάβει όλα τα απαραί¬ 
τητα μέτρα για την αποφυγή εκδήλωσης περιστατικών 
πυρκαγιών. 

8) Η κατασκήνωση με οποιαδήποτε μορφή (τροχόσπι¬ 
τα, σκηνές) και η διανυκτέρευση (εκτός των οριζομένων 
στηνπαρ. Ε). 

9) Η ελεύθερη κυκλοφορία οποιωνδήποτε ζώων που συ¬ 
νοδεύουν επισκέπτες. 

10) Η τοποθέτηση πάσης φύσεως πινακίδων ή σημά¬ 
των, τα οποία θα μπορούσαν -εκτός των άλλων- να προ- 


καλέσουν σύγχυση στους περιηγητές. Οι μόνες πινακίδες 
ενημέρωσης που πρέπει να υπάρχουν, είναι αυτές του 
Δασαρχείου Καβάλας. 

11) Η εγκατάσταση κινητών κυλικείων (ΚΑΝΤΙΝΕΣ), η 
πώληση τροφίμων και άλλων αντικειμένων καθώς και η 
καθ’ οιονδήποτε τρόπο έκθεση και διανομή αυτών από 
ιδιώτες, εκτός αυτού που θα είναι εξουσιοδοτημένος από 
τον Δήμο Ορεινού να λειτουργήσει κάποιο πρόχειρο ανα- 
ψυκτήριο ή ΚΑΝΤΙΝΑ. Επιτρέπεται η περιορισμένη κατα¬ 
νάλωση οινοπνευματωδών ποτών, που θα πρέπει όμως να 
βρίσκεται κάτωθεν των μονάδων που ορίζουν τα ΑΙοο- 
ίΘ5ΐ5 (για τη διατήρηση της πνευματικής διαύγειας των 
επισκεπτών). 

12) Το κυνήγι κάθε ζώου με οποιοδήποτε μέσο και σε 
όλη την διάρκεια του έτους, μέσα και γύρω από τους χώ¬ 
ρους αναψυχής. 

Για τον περιβάλλοντα τις μονάδες αναψυχής χώρο, 
ισχύουν οι «περί Θήρας» διατάξεις του Δασαρχείου Κα¬ 
βάλας. 

13) Η προσέγγιση σε σημασμένες θέσεις διαβίωσης και 
αναπαραγωγής πουλιών, η αφαίρεση ή καταστροφή φω¬ 
λεών, αυγών ή νεοσσών και γενικά η ενόχληση και η κα¬ 
ταστροφή ειδών της πανίδας. 

14) Η καθ’ οιονδήποτε τρόπο ενόχληση των άλλων επι¬ 
σκεπτών. 

15) Η τοποθέτηση σκουπιδιών σε άλλους χώρους από 
τα δοχεία απορριμμάτων και γενικότερα η ρύπανση του 
χώρου αναψυχής. 

16) Η βοσκή κάθε είδους ζώου εντόςτου δάσους καιτου 
οργανωμένου χώρου δασικής αναψυχής. 

Για τον περιβάλλοντα χώρο ισχύουν οι «Δασικές απα¬ 
γορευτικές διατάξεις βοσκής» που περιοδικά εκδίδει το 
Δασαρχείο Καβάλας. 

17) Η εγκατάσταση κυψελών μελισσοσμηνών χωρίς 
προηγούμενη άδεια της Υπηρεσίας. 

18) Η χρήση των παροχών νερού για πλύσιμο των τρο¬ 
χοφόρων. 

19) Η χρήση τωνπάσης φύσεως μουσικών οργάνων, κα¬ 
θώς και των εγκαταστάσεων που χρησιμοποιούνται για 
συναυλίες. 

Επιτρέπεται η χρήση μεμονωμένων μουσικών οργάνων 
χωρίς ενισχυτές (από ανατολής μέχρι δύσης του ηλίου). 

Ζ. Αρμόδια Αρχή για οδηγίες και χρήσιμες πληροφορίες 
είναι ο Δήμος Ορεινού, ενώ αρμόδια αρχή για τον έλεγχο 
των οριζομένων στον Κανονισμό λειτουργίας δραστηριο¬ 
τήτων, είναι το Δασαρχείο Καβάλας στην παρακάτω διεύ¬ 
θυνση: 

ΔΑΣΑΡΧΕΙΟ ΚΑΒΑΛΑΣ, Τέρμα Αργυροκάστρου 

Περιοχή:Αγ.Σύλλας, 654 04 ΚΑΒΑΛΑ 

Τηλέφωνα:247-042,461-830,461-805,461-807. 

Η. Για τους παραβάτες του κανονισμού λειτουργίας θα 
εφαρμόζονται οι διατάξεις των Ν.Δ.86/69 & 996/71, των 
Ν. 177/75 & 998/79 καθώς και όλων των συναφών με την 
λειτουργία των χώρων αναψυχής διαταγώντου Υπ. Γεωρ- 
γίας. 

Ο. Η παρούσα να δημοσιευτεί στην Εφημερίδα της Κυ- 
βερνήσεως. Η ισχύς της άρχεται από της δημοσιεύσεως. 

Καβάλα, 11 Μάίου 2001 

Ο Γ ενικός Γ ραμματέας 

ΑΡΗΣ ΠΑΠΑΔΟΠΟΥΛΟΣ 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

( 2 ) 

Απόκτηση Ελληνικής Ιθαγένειας της ομογενούς 
Σοφίας Μπιζίκοβα. 

Η ΓΕΝΙΚΗ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΔΥΤΙΚΗΣ ΜΑΚΕΔΟΝΙΑΣ 

Με την 3267/17.5.2001 απόφαση της Γενικής Γραμμα- 
τέως Περιφέρειας Δυτικής Μακεδονίας γίνεται αποδεκτή 
η από 11.7.2000 αίτηση της ομογενούς Σοφίας Μπιζίκοβα 
περί αποκτήσεωςτης ελληνικής ιθαγένειας και εγκρίνεται 
ο εξελληνισμός του επωνύμου της. Από «Μπιζίκοβα» σε 
«Μπιζικίδου». 

Την Ελληνική ιθαγένεια αποκτά η ανωτέρω ομογενής 
από της δόσεως του όρκου του Έλληνα πολίτη εντός 
έτους από τη δημοσίευση της παρούσας απόφασης στην 
Εφημερίδα της Κυβερνήσεως. 

Η Γενική Γραμματέας Περιφέρειας 
ΜΑΡΙΑ ΣΚΡΑΦΝΑΚΗ 

-♦- 

(3) 

Απόκτηση Ελληνικής Ιθαγένειας της ομογενούς 
Άννας Παυλίδου. 

Η ΓΕΝΙΚΗ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΔΥΤΙΚΗΣ ΜΑΚΕΔΟΝΙΑΣ 

Με την 3264/17.5.2001 απόφαση της Γενικής Γραμμα- 
τέως Περιφέρειας Δυτικής Μακεδονίας γίνεται αποδεκτή 
η από 10.11.2000 αίτηση της ομογενούς Άννας Παυλίδου 
περί αποκτήσεως της ελληνικής ιθαγένειας. 

Την Ελληνική ιθαγένεια αποκτά η ανωτέρω ομογενής 
από της δόσεως του όρκου του Έλληνα πολίτη εντός 
έτους από τη δημοσίευση της παρούσας απόφασης στην 
Εφημερίδα της Κυβερνήσεως. 

Η Γενική Γ ραμματέας Περιφέρειας 
ΜΑΡΙΑ ΣΚΡΑΦΝΑΚΗ 

-♦- 

Αριθ. 6279 (4) 

Τροποποίηση της συστατικής πράξης της Δημοτικής Επι¬ 
χείρησης με την επωνυμία «Δημοτική Επιχείρηση Ανά¬ 
πτυξης Νέας Ζίχνης» Ν. Σερρών. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις των άρθρων 277 έως και 284 του 
Π.Δ/τος 410/1995. 

2. Την αριθ. 5631/26.7.2000 απόφασή μας Ορισμός Ει¬ 
σηγητών και μεταβίβαση εξουσίας υπογραφής «Με Εντο¬ 
λή Γ ενικού Γ ραμματέα». 

3. Την αριθ. 3964/31.3.1999 ( ΦΕΚ403/τ. Β/1999) από¬ 
φασή μας με την οποία συστήθηκε στο Δήμο Νέας Ζίχνης 
Δημοτική Επιχείρηση Ανάπτυξης (ΔΕΑΝΖ). 

4. Την αριθ. 23/2001 απόφαση του Δ.Σ. Νέας Ζίχνης πε¬ 
ρί τροποποιήσεως της συστατικής πράξης της ανωτέρω 
επιχείρησης. 

5. Την συνημμένη οικονομοτεχνική μελέτη, αποφασί¬ 
ζουμε: 

1. Τροποποιούμε την αρίθ. 3964/31.3.1999 απόφασή 
μας ως προς την παρ. 3 αυτής και συμπληρώνουμε στους 
σκοπούς της επιχείρησης ως εξής: 


κ) Η λειτουργία του Δημοτικού Σφαγείου Ν. Ζίχνης. 

Η λειτουργία των σφαγείων από την επιχείρηση θα γίνει 
με εκμίσθωση τηρούμενης της νόμιμης διαδικασίας. 

2. Από τις διατάξεις της απόφασης αυτής δεν προκα- 
λείται δαπάνη σε βάρος του προϋπολογισμού του Δήμου 
Νέας Ζίχνης. 

3. Κατά τα λοιπά ισχύει η αρίθ. 3964/31.3.1999 απόφα¬ 
σή μας. 

Η παρούσα να δημοσιευθεί στην Εφημερίδα της Κυ¬ 
βερνήσεως. 

Σέρρες, 21 Μαΐου 2001 

Με εντολή Γ ενικού Γ ραμματέα Περιφέρειας 
Ο Γ ενικός Διευθυντής 
ΔΗΜΟΣΘΕΝΗΣ ΣΑΡΗΓΙΑΝΝΗΣ 

-♦- 

Αριθ. 6825 (5) 

Σύσταση Νομικού Προσώπου στο Δήμο Σερρών Ν. Σερ¬ 
ρών με την επωνυμία «Δημοτικό Αθλητικό Κέντρο - Κο¬ 
λυμβητήριο Σερρών». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις του άρθρου 14 του Ν. 2880/2001 (ΦΕΚ 
9/Α/30.1.2001) «Πρόγραμμα ΠΟΛΙΤΕΙΑ για τη μεταρρύθ¬ 
μιση και τον εκσυγχρονισμό της Δημόσιας Διοίκησης και 
άλλες διατάξεις» με το οποίο προστέθηκε μετά το άρθρο 
26 του Π.Δ. 410/95 άρθρο 26Α. 

2. Την αριθ. ΣΤ. ΟΙΚ. 19750/7.9.1998 (ΦΕΚ 1042 τ.Β') κοι¬ 
νή απόφαση των Υπουργών Εσωτερικών, Δημόσιας Διοί¬ 
κησης και Αποκέντρωσης, Οικονομικών και Πολιτισμού με 
την οποία το Εθνικό Αθλητικό Κέντρο Σερρών και το Εθνι¬ 
κό Κολυμβητήριο Σερρών έχουν χαρακτηρισθεί ως δημο¬ 
τικής σημασίας. 

3 Τις διατάξεις του άρθρου 203 του Π.Δ. 410/1995 
(Δ.Κ.Κ.). 

4 Τις διατάξεις του άρθρου 27 του Ν.2081/1992 (ΦΕΚ 
154 τ.Α) με το οποίο προστέθηκε νέο άρθρο 29 Α στο 
Ν.1558/1985(ΦΕΚ 137Τ.Α'). 

5. Την αριθ.5631/26.7.2000(ΦΕΚ 1339/Β/2000) απόφα¬ 
σή μας περί μεταβίβασης εξουσίας υπογραφής «με εντο¬ 
λή Γενικού Γραμματέα». 

6. Την αριθ. 367/2001 απόφαση του Δημοτικού Συμβου¬ 
λίου Σερρών, που αφορά την προσαρμογή των συστατι¬ 
κών πράξεων του Ε.Α.Κ. Σερρών και του Εθνικού Κολυμ¬ 
βητηρίου Σερρών στις διατάξεις του Π.Δ. 410/1995 βάσει 
του άρθρου 14 του Ν.2880/2000και τη συγχώνευση αυ¬ 
τών σε ένα νομικό πρόσωπο, αποφασίζουμε: 

Προσαρμόζουμε τις συστατικές πράξεις του Εθνικού 
Αθλητικού Κέντρου Σερρών και του Εθνικού Κολυμβητη¬ 
ρίου Σερρών στις διατάξεις του Π.Δ.410/1995 (Δ.Κ.Κ.) και 
συγχωνεύουμε αυτά σε ένα δημοτικό νομικό πρόσωπο 
δημοσίου δίκαιου ως εξής: 

1. Συστήνουμε στο Δήμο Σερρών Ν. Σερρών ίδιο νομικό 
πρόσωπο δημοσίου δικαίου με την επωνυμία «Δημοτικό 
Αθλητικό Κέντρο - Κολυμβητήριο Σερρών» με έδρα την 
πόλη των Σερρών. 

2. Σκοπός του Νομικού Προσώπου είναι: 

α) Η υποστήριξη του μαζικού αθλητισμού. 

β) Η υποστήριξη του σωματειακού αθλητισμού. 

γ) Η υποστήριξη και ανάπτυξη του σχολικού αθλητι- 

σμού όλων των βαθμιδών, του Πανεπιστημιακού, στρα¬ 
τιωτικού και εργοστασιακού αθλητισμού. 

δ) Η υποστήριξη ψυχαγωγικών, πολιτιστικών επιστημο¬ 
νικών, συνεδριακών εκδηλώσεων Διεθνούς, Εθνικού, Πε¬ 
ριφερειακού, Νομαρχιακού επιπέδου και φορέωντοπικού 
χαρακτήρα, καθώς και η υποστήριξη ατόμων με ειδικές 
ανάγκες. 

3. Διοίκηση: 

Το νομικό πρόσωπο διοικείται από Διοικητικό Συμβού¬ 
λιο η σύνθεση του οποίου καθορίζεται με απόφαση του 
Δημοτικού Συμβουλίου Σερρών σύμφωνα με τις διατάξεις 
τηςπαρ. 3του άρθρου 203του Π. Δ. 410/1995 (Δ.Κ.Κ.). 

Το Διοικητικό Συμβούλιο εκλέγει μεταξύ των μελώντου 
τον αντιπρόεδρο. 

Η θητεία των μελώντου Διοικητικού Συμβουλίου του νο¬ 
μικού προσώπου ακολουθεί τη Δημοτική περίοδο, λήγει 
δε πάντοτε με την εγκατάσταση του νέου Διοικητικού 
Συμβουλίου. Εάν κατά τη διάρκεια της θητείας του Διοι¬ 
κητικού Συμβουλίου κενωθεί θέση για οποιονδήποτε λό¬ 
γο, και μέχρι της πλήρωσής της, μπορεί να λειτουργεί με 
ελλιπή σύνθεση, η οποία δεν μπορεί να είναι κατώτερη 
από τον αριθμό που απαιτείται για την απαρτία. Η θητεία 
του πρώτου Διοικητικού Συμβουλίου λήγει με τη λήξη της 
παρούσης δημοτικής αρχής. 

4. Πόροι του νομικού προσώπου είναι: 

α) Η ετήσια επιχορήγηση του Δήμου ύψους 2.000.000 
δραχμών. 

β) Η ετήσια επιχορήγηση του Κράτους προς το νομικό 
πρόσωπο ή προς το Δήμο για το νομικό πρόσωπο. 

γ) Οι κάθε είδους εισφορές, δωρεές, κληρονομιές και 
κληροδοσίες. 

δ) Οι εισπράξεις από το αντίτιμο των πραγμάτων ή των 
υπηρεσιών που παρέχει το νομικό πρόσωπο. 

ε) Οι πρόσοδοι από τη δική του περιουσία. 

5. Περιουσία του νομικού προσώπου θα αποτελόσουν 
τα κινητά και ακίνητα των πρώην Ε.Α.Κ. Σερρών και Εθνι¬ 
κού Κολυμβητηρίου Σερρών και τα οποία θα προκύψουν 
κατόπιν σχετικής απογραφής που θα διενεργήσει το Διοι¬ 
κητικό Συμβούλιο του Νομικού Προσώπου. 

6. Εκπροσώπηση του Νομικού Προσώπου: 

Το νομικό πρόσωπο εκπροσωπείται στα δικαστήρια και 
σε κάθε δημόσια αρχή από τον Πρόεδρο του Διοικητικού 
Συμβουλίου και όταν αυτός απουσιάζει ή κωλύεται από 
τον αντιπρόεδρο. 

7. Κάλυψη δαπάνης: 

Οι δαπάνες λειτουργίας και συντήρησης του νομικού 
προσώπου καθώς και οι δαπάνες μισθοδοσίας του προ¬ 
σωπικού του, θα καλύπτονται από τις πιστώσεις του άρ¬ 
θρου 25 του ν. 1828/1989, όπως προβλέπεται από την 
παρ.θτου άρθρου 14 του Ν.2880/2001, το ύψος των οποί¬ 
ων δεν μπορεί να προσδιοριστεί επί του παρόντος. Επί 
πλέον από τις διατάξεις της απόφασης αυτής προκαλεί- 
ται δαπάνη σε βάρος του προϋπολογισμού του Δήμου 
Σερρών ύψους 2.000.000 δραχμών για το έτος 2001 και 
για κάθε επόμενο έτος. Η παρούσα απόφαση να δημοσι- 
ευθεί στην Εφημερίδα της Κυβερνήσεως. 

Σέρρες, 18 Μάίου 2001 

Με εντολή Γ ενικού Γ ραμματέα Περιφέρειας 
Ο Γ ενικός Διευθυντής 
ΔΗΜΟΣΘΕΝΗΣ ΣΑΡΗΓΙΑΝΝΗΣ 


Αριθ. 6826 (6) 

Σύσταση Νομικού Προσώπου στο Δήμο Σερρών Ν. Σερ¬ 
ρών με την επωνυμία «Δημοτικό Στάδιο - Γυμναστήριο 
Σερρών». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις του άρθρου 14 του Ν. 2880/2001 (ΦΕΚ 
9/Α/30.1.2001) «Πρόγραμμα ΠΟΛΙΤΕΙΑ για τη μεταρρύθ¬ 
μιση και τον εκσυγχρονισμό της Δημόσιας Διοίκησης και 
άλλες διατάξεις» με το οποίο προστέθηκε μετά το άρθρο 
26 του Π.Δ. 410/95 άρθρο 26Α. 

2. Την αριθ. ΣΤ. ΟΙΚ 19750/7.9.1998 (ΦΕΚ 1042 τ.Β') κοι¬ 
νή απόφαση των Υπουργών Εσωτερικών, Δημόσιας Διοί¬ 
κησης και Αποκέντρωσης, Οικονομικών και Πολιτισμού, 
με την οποία το Εθνικό Στάδιο Σερρών και το Δημοτικό Γ υ¬ 
μναστήριο Σερρών έχουν χαρακτηρισθεί ως δημοτικής 
σημασίας. 

3. Τις διατάξεις του άρθρου 203 του Π.Δ. 410/1995 
(Δ.Κ.Κ.). 

4. Τις διατάξεις του άρθρου 27 του Ν.2081/1992 (ΦΕΚ 
154τ.Α') με το οποίο προστέθηκε νέο άρθρο 29 Α στο Ν. 
1558/1985 (ΦΕΚ 137 Τ.Α'). 

5. Την αριθ. 5631/26.7.2000 απόφασή μας περί μεταβί¬ 
βασης εξουσίας υπογραφής «με εντολή Γ ενικού Γ ραμμα¬ 
τέα». 

6. Την αριθ. 366/2001 (ΦΕΚ 1339/Β/2000) απόφαση του 
Δημοτικού Συμβουλίου Σερρών, που αφορά την προσαρ¬ 
μογή των συστατικών πράξεων του Εθνικού Σταδίου Σερ¬ 
ρών και του Δημοτικού Γυμναστηρίου Σερρών στις διατά¬ 
ξεις του Π.Δ. 410/1995 βάσει του άρθρου 14του Ν. 2880/ 
2000 και τη συγχώνευση αυτών σε ένα νομικό πρόσωπο, 
αποφασίζουμε: 

Προσαρμόζουμε τις συστατικές πράξεις του Εθνικού 
Σταδίου Σερρών και του Δημοτικού Γ υμναστηρίου Σερ¬ 
ρών στις διατάξεις του Π.Δ. 410/1995 (Δ.Κ.Κ.) και συγχω¬ 
νεύουμε αυτά σε ένα δημοτικό νομικό πρόσωπο δημοσί¬ 
ου δικαίου ως εξής: 

1. Συστήνουμε στο Δήμο Σερρών Ν. Σερρών νομικό 
πρόσωπο δημοσίου δικαίου με την επωνυμία «Δημοτικό 
Στάδιο - Γ υμναστήριο Σερρών» με έδρατην πόλη των Σερ¬ 
ρών. 

2. Σκοπός του Νομικού Προσώπου είναι: 

α) Η υποστήριξη του μαζικού αθλητισμού. 

β) Η υποστήριξη του σωματειακού αθλητισμού. 

γ) Η υποστήριξη και ανάπτυξη του σχολικού αθλητι¬ 
σμού όλων των βαθμιδών, του Πανεπιστημιακού, στρα¬ 
τιωτικού και εργοστασιακού αθλητισμού. 

δ) Η υποστήριξη ψυχαγωγικών, πολιτιστικών, επιστημο¬ 
νικών, συνεδριακών εκδηλώσεων Διεθνούς, Εθνικού, Πε¬ 
ριφερειακού, Νομαρχιακού επιπέδου και φορέωντοπικού 
χαρακτήρα, καθώς και η υποστήριξη ατόμων με ειδικές 
ανάγκες. 

3. Διοίκηση: 

Το νομικό πρόσωπο διοικείται από Διοικητικό Συμβού¬ 
λιο η σύνθεση του οποίου καθορίζεται με απόφαση του 
Δημοτικού Συμβουλίου Σερρών σύμφωνα με τις διατάξεις 
τηςπαρ. 3του άρθρου 203του Π. Δ. 410/1995 (Δ.Κ.Κ.). 

Το Διοικητικό Συμβούλιο εκλέγει μεταξύ των μελώντου 
τον αντιπρόεδρο. 

Η θητεία των μελώντου Διοικητικού Συμβουλίου του νο- 

μικού προσώπου ακολουθεί τη Δημοτική περίοδο, λήγει 
δε πάντοτε με την εγκατάσταση του νέου Διοικητικού 
Συμβουλίου. Εάν κατά τη διάρκεια της θητείας του Διοι¬ 
κητικού Συμβουλίου κενωθεί θέση για οποιονδήποτε λό¬ 
γο και μέχρι της πλήρωσης της, μπορεί να λειτουργεί με 
ελλιπή σύνθεση, η οποία δεν μπορεί να είναι κατώτερη 
από τον αριθμό που απαιτείται για την απαρτία. Η θητεία 
του πρώτου Διοικητικού Συμβουλίου λήγει με τη λήξη της 
παρούσης δημοτικής αρχής. 

4. Πόροι του νομικού προσώπου είναι: 

α) Η ετήσια επιχορήγηση του Δήμου ύψους 2.000.000 
δραχμών. 

β) Η ετήσια επιχορήγηση του Κράτους προς το νομικό 
πρόσωπο ή προς το Δήμο για το νομικό πρόσωπο. 

γ) Οι κάθε είδους εισφορές, δωρεές, κληρονομιές και 
κληροδοσίες. 

δ) Οι εισπράξεις από το αντίτιμο των πραγμάτων ή των 
υπηρεσιών που παρέχει το νομικό πρόσωπο. 

ε) Οι πρόσοδοι από τη δική του περιουσία. 

5. Περιουσία του νομικού προσώπου θα αποτελέσουν 
τα κινητά και ακίνητα των πρώην Εθνικού Σταδίου Σερρών 
και Δημοτικού Γυμναστηρίου Σερρών και τα οποία θα 
προκύψουν κατόπιν σχετικής απογραφής που θα διενερ¬ 
γήσει το Διοικητικό Συμβούλιο του Νομικού Προσώπου. 

6. Εκπροσώπηση του Νομικού Προσώπου: 

Το νομικό πρόσωπο εκπροσωπείται στα δικαστήρια και 
σε κάθε δημόσια αρχή από τον Πρόεδρο του Διοικητικού 
Συμβουλίου και όταν αυτός απουσιάζει ή κωλύεται από 
τον αντιπρόεδρο. 

7. Κάλυψη δαπάνης: 

Οι δαπάνες λειτουργίας και συντήρησης του νομικού 
προσώπου καθώς και οι δαπάνες μισθοδοσίας του προ¬ 
σωπικού του, θα καλύπτονται από τις πιστώσεις του άρ¬ 
θρου 25 του ν. 1828/1989, όπως προβλέπεται από την 
παρ. 6 του άρθρου 14του Ν.2880/2001, το ύψος των οποί¬ 
ων δεν μπορεί να προσδιοριστεί επί του παρόντος. Επί 
πλέον από τις διατάξεις της απόφασης αυτής προκαλεί- 
ται δαπάνη σε βάρος του προϋπολογισμού του Δήμου 
Σερρών ύψους 2.000.000 δραχμών για το έτος 2001 και 
για κάθε επόμενο έτος. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Σέρρες, 18 Μαΐου 2001 

Με εντολή Γ ενικού Γ ραμματέα Περιφέρειας 
Ο Γ ενικός Διευθυντής 
ΔΗΜΟΣΘΕΝΗΣ ΣΑΡΗΓΙΑΝΝΗΣ 

-♦- 

Αριθ. 3553 (7) 

Τροποποίηση της παρ. 2 του άρθρου μόνου 
του Π.Δ/τος 41/1981. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1.-Τις διατάξεις 

α) του Ν. 1069/80 «Περί κινήτρων δια την ίδρυσιν Επι¬ 
χειρήσεων Υδρεύσεως και Αποχετεύσεως». 

β) Του Π.Δ/τος 41/1981 (Φ.Ε.Κ. 6/τ. Α/15.1.1982) «Σύ¬ 
σταση στο Δήμο Κατερίνης Ν. Πιερίας Ενιαίας Επιχείρη¬ 
σης Ύδρευσης και Αποχέτευσης, με το όνομα “Δημοτική 
Επιχείρηση Ύδρευσης και Αποχέτευσης Κατερίνης”». 


γ) Του άρθρου 2 παρ. 1 του Ν. 1069/1980 «Διεύρυνση 
αντικειμένου και επέκτασης περιοχής αρμοδιότητας της 
Δ.Ε.Υ.Α.» όπως αντικαταστάθηκαν με αυτές του άρθρου 
57 παρ. 7 του Ν. 2218/94 και της παρ. 6 του άρθρου 8 του 
Ν. 2839/2000. 

δ) Του άρθρου 1 παρ. 7του Ν. 2647/1998 «Μεταβίβαση 
αρμοδιοτήτων στις Περιφέρειες». 

ε) Του άρθρου 27 του Ν. 2081/92 «Προσθήκη άρθρου 
29Α στο Ν. 1558/85». 

2. - Την αριθ. 135/2001 απόφαση του Δ.Σ. Κατερίνης 
«Τροποποίηση της συστατικής πράξης της Δ.Ε.Υ.Α. Κ. και 
ανάθεση σ’ αυτή της διαχείρισης του Χ.Υ.Τ.Α.». 

3. - Την «Έκθεση Τεχνικοοικονομικής Μελέτης Διεύρυν¬ 
σης του αντικειμένου της Δ.Ε.Υ.Α. Κατερίνης». 

4. - Την αριθ. 5631/11.8.2000 (ΦΕΚ 1339/Β/2000) από¬ 
φαση του Γενικού Γραμματέα Περιφέρειας Κεντρικής 
Μακεδονίας «Ορισμός εισηγητών και μεταβίβαση εξου¬ 
σίας υπογραφής “Με εντολή Γενικού Γραμματέα”», απο¬ 
φασίζουμε: 

Τροποποιούμε την παρ. 2 του άρθρου μόνου του 
Π.Δ/τος 41/1981 ως εξής: 

2.- Η Δημοτική Επιχείρηση Ύδρευσης και Αποχέτευσης 
είναι Νομικό Πρόσωπο Ιδιωτικού Δικαίου με κοινωφελή 
χαρακτήρα και διέπεται ως προς τη διοίκηση, οργάνωση, 
εκτέλεση, λειτουργία και συντήρηση των έργων της αρ- 
μοδιότηταςτης καθώς καιτιςπηγέςχρηματοδότησηςτης 
από τις διατάξεις του Ν. 1069/80 «περί κινήτρων δια την 
ίδρυση επιχειρήσεων υδρεύσεως και αποχετεύσεως». 

Πέρα των προβλεπομένων από τον παραπάνω Νόμο αρ¬ 
μοδιοτήτων δύναται να διαχειρίζεται και να λειτουργεί 
χώρους υγειονομικής ταφής απορριμμάτων Χ.Υ.Τ.Α. κα¬ 
θώς και εγκαταστάσεων και εξοπλισμού που σχετίζονται 
με τη λειτουργία του. 

Όσον αφορά τα υπόλοιπα εφαρμόζονται οι διατάξεις 
του Ν. 1069/80 «περί κυρώσεωςτου Δημοτικού και Κοινο¬ 
τικού Κώδικα» και οι κανόνες της ιδιωτικής οικονομίας άρ¬ 
θρο 1 παρ. 1 του Ν. 1069/80. 

Από τις διατάξεις της απόφασης αυτής δενπροκαλείται 
δαπάνη σε βάρος του προϋπολογισμού Δήμου Κατερί¬ 
νης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κατερίνη, 21 Μαΐου 2001 

Με εντολή Γ ενικού Γ ραμματέα Περιφέρειας 
Ο Γενικός Διευθυντής 
ΔΗΜΟΣΘΕΝΗΣ ΣΑΡΗΓΙΑΝΝΗΣ 

-♦- 

Αριθ. 5671 (8) 

Τροποποίηση συστατικής πράξης του Νομικού Προσώ¬ 
που με την επωνυμία «Σχολική Επιτροπή Δευτεροβάθ¬ 
μιας Εκπαίδευσης Αρκαλοχωρίου» Ν. Ηρακλείου. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΚΡΗΤΗΣ 
Έχοντας υπόψη: 

1. Τις διατάξεις του Ν. 2503/1997 «Διοίκηση, Οργάνω¬ 
ση, στελέχωση της Περιφέρειας, ρύθμιση θεμάτων για 
την Τοπ. Αυτοδ/ση και άλλες διατάξεις». 

2. Τις διατάξεις του άρθρου 203 του Π.Δ. 410/1995 
(Δ.Κ.Κ.). 

3. Τις διατάξεις του άρθρου 5 παρ.8 του Ν. 1894/1990 
για την «Ακαδημία Αθηνών και άλλες εκπ/κές διατάξεις». 

4. Την αριθ. 25/75076/13.12.1996 εγκύκλιο και το αριθ. 
13775/21.3.1995 έγγραφο του ΥΠΕΣΔΔΑ. 

5. Την αριθ. 3056/1991 απόφαση του Νομάρχη για τη 
σύσταση δημοτικού Νομικού Προσώπου με την επωνυμία 
«σχολική επιτροπή Γυμνασίου - Λυκείου Αρκαλοχωρίου» 
όπως τροποποιήθηκε μεταγενέστερα. 

6. Την αριθ. 5972/13.8.1998 απόφαση μας «ορισμός ει¬ 
σηγητών και μεταβίβαση εξουσίας υπογραφής» «με εντο¬ 
λή Γ ενικού Γ ραμματέα». 

7. Την αριθ. 42/2001 απόφαση του Δημοτικού Συμβου¬ 
λίου Αρκαλοχωρίου με την οποία τροποποιείται η πράξη 
σύστασης της Σχολικής Επιτροπής Δευτεροβάθμιας 
Εκπ/σης Αρκαλοχωρίου, αποφασίζουμε: 

1. Τροποποιούμε την αριθ. 3056/14.2.1991 απόφαση 
του Νομάρχη Ηρακλείου και της αριθ. 21321/1997 και 
6319/1999 αποφάσεις μας για τη σύσταση ιδίου δημοτι¬ 
κού νομικού προσώπου με την επωνυμία «Σχολική επι¬ 
τροπή Δευτεροβάθμιας Εκπ/σης Αρκαλοχωρίου» κατά το 
μέροςπου αφορά στην επωνυμία του (παρ. 1) και στη σύν¬ 
θεση του Διοικητικού Συμβουλίου ως εξής: 

α) Η επωνυμία αυτού γίνεται «Σχολική Επιτροπή Γ υμνα¬ 
σίου και Λυκείου Αρκαλοχωρίου». 

β) Το Νομικό Πρόσωπο διοικείται από διοικητικό συμ¬ 
βούλιο του οποίου ο αριθμός των μελών και η σύνθεση αυ¬ 
τού καθορίζονται με απόφαση του Δημοτικού Συμβουλί¬ 
ου Αρκαλοχωρίου. 

2. Κατά τα λοιπά ισχύει ως έχει η αριθ. 3056/1991 από¬ 
φαση του Νομάρχη όπως έχει τροποποιηθεί με τις αριθ. 
21321 /1997 και 6319/1999 αποφάσεις μας. 

3. Από την παρούσα απόφαση δεν προκαλείται επιπλέ¬ 
ον δαπάνη σε βάρος του προϋπολογισμού του Δήμου Αρ¬ 
καλοχωρίου για το παρόν έτος καθώς και τα επόμενα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ηράκλειο, 10 Μάίου 2001 

Ο Γ ενικός Γ ραμματέας Περιφέρειας 
ΑΘΑΝΑΣΙΟΣ ΚΑΡΟΥΝΤΖΟΣ 

-♦- 

Αριθ. 5672 (9) 

Σύσταση Νομικού Προσώπου στο Δήμο Αρκαλωχωρίου 
Ν. Ηρακλείου με την επωνυμία «Σχολική Επιτροπή ΤΕΕ 
Αρκαλοχωρίου». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΚΡΗΤΗΣ 
Έχοντας υπόψη: 

1. Τις διατάξεις του Ν. 2503/1997 «Διοίκηση, Οργάνωση 
στελέχωση της Περιφέρειας, ρύθμιση θεμάτων για την 
Τοπ. Αυτοδ/ση και άλλες διατάξεις». 

2. Τις διατάξεις του άρθρου 203 του Π.Δ. 410/1995 «κω¬ 
δικοποίηση σε ενιαίο κείμενο νόμου, με τίτλο Δημοτικός 
και Κοινοτικός Κώδικας των ισχυουσών διατάξεων του 
Δημοτικού και Κοινοτικού Κώδικα όπως τροποποιήθηκαν 
και συμπληρώθηκαν». 

3. Τιςδιατάξειςτουάρθρου5παρ.8τουΝ. 1894/1990 για 
την «Ακαδημία Αθηνών και άλλες εκπαιδευτικές διατάξεις». 

4. Την αριθ. 25/75076/13.12.1996 Εγκύκλιο και το αριθ. 
13775/21.3.1995 έγγραφο του ΥΠΕΣΔΔΑ. 

5. Την αριθ. 5972/13.8.1998 απόφασή μας «ορισμός ει¬ 
σηγητών και μεταβίβαση εξουσίας υπογραφής «με εντο¬ 


λή Γ ενικού Γ ραμματέα». 

6. Την αριθ. 43/2000 απόφαση του Δημοτικού Συμβου¬ 
λίου Αρκαλοχωρίου για τη σύσταση Σχολικής Επιτροπής 
ΤΕΕ Αρκαλοχωρίου, αποφασίζουμε: 

1. Συνιστούμε στο Δήμο Αρκαλοχωρίου νομικό πρόσω¬ 
πο με την επωνυμία «Σχολική Επιτροπή Τ.Ε.Ε. Αρκαλοχω¬ 
ρίου». 

2. Σκοποίτου Νομικού Προσώπου είναι: 

α) Η διαχείρηση των πιστώσεων που διατίθενται για τις 
λειτουργικές δαπάνες καθαριότητας, θέρμανσης φωτι¬ 
σμού, ύδρευσης, αποχέτευσης, τηλεφώνου, αναλώσιμων 
υλικών κ.λπ. 

β) Η εκτέλεση μικρών έργων για την επισκευή και συντή¬ 
ρηση του σχολείου καιτου κάθε είδους εξοπλισμού του. 

γ) Η αποκατάσταση φθορών και ζημιών των επίπλων, 
του εξοπλισμού και γενικά των σχολικών εγκαταστάσεων. 

δ) Η φροντίδα για την εξεύ ρεση άλλων πόρων και ο εφο¬ 
διασμός των σχολικών μονάδων με έπιπλα και σκεύη , βι¬ 
βλία για τη σχολική βιβλιοθήκη και γενικά όλα τα μέσα που 
είναι απαραίτητα για τη λειτουργία του και γενικότερα η 
λήψη μέτρων, που κρίνονται αναγκαία, για τη στήριξη της 
διοικητικής λειτουργίας της μονάδας. 

ε) Η δυνατότητα αγοράς εξοπλιστικών ή άλλων συνα¬ 
φών ειδών ή διδακτικών μέσων για τη λειτουργία των σχο¬ 
λείων από πιστώσεις του τακτικού προϋπολογισμού και 
του προγράμματος δημοσίων επενδύσεων. 

3. Το Νομικό Πρόσωπο διοικείται από διοικητικό συμ¬ 
βούλιο του οποίου ο αριθμός των μελών, ο τρόπος ορι¬ 
σμού αυτών και των αναπληρωματικών τους και η θητεία 
αυτών γίνεται με απόφαση του Δημοτικού Συμβουλίου 
Αρκαλοχωρίου. Το Διοικητικό Συμβούλιο εκλέγει μεταξύ 
των μελών του Αντιπρόεδρο και Γ ραμματέα. 

4. Πόροι του Νομικού Προσώπου είναι: 

α) Ετήσια επιχορήγηση του κράτους καιτου δήμου. 

β) κάθε είδους εισφορές, δωρεές, κληρονομιές, κληρο¬ 
δοσίες. 

γ) Εισπράξεις από το αντίτιμο των παρεχόμενων πραγ¬ 
μάτων η υπηρεσιών. 

δ) Πρόσοδοι από την περιουσία του. 

5. Το νομικό Πρόσωπο εκπροσωπείται στα δικαστήρια 
και σε κάθε άλλη δημόσια αρχή από τον πρόεδρο του δι¬ 
οικητικού του συμβουλίου και - σε απουσία ή κώλυμα αυ¬ 
τού - από τον αντιπρόεδρο. 

Από την απόφαση αυτή προκαλείται δαπάνη σε βάρος 
του προϋπολογισμού του δήμου Αρκαλοχωρίου ύψους 
300.000 δρχ. για το τρέχον και τα επόμενα έτη. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ηράκλειο, 10 Μάίου 2001 
Ο Γ ενικός Γ ραμματέας Περιφέρειας 
ΑΘΑΝΑΣΙΟΣ ΚΑΡΟΥΝΤΖΟΣ 

-♦- 

Αριθ. 930 (10) 

Κατάργηση νομικού προσώπου του Δήμου Απεραντίων 
Νομού Ευρυτανίας με την επωνυμία «Σχολική Επιτρο¬ 
πή Δημοτικού Σχολείου Βούλπης». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΣΤΕΡΕΑΣ ΕΛΛΑΔΑΣ 

Έχοντας υπόψη: 

1. Τις διατάξεις του άρθρου 203 του Π.Δ. 410/1995. 

2. Τιςδιατάξειςτου άρθρου 7του Ν. 2503/1997«Διοίκη¬ 
ση , οργάνωση, στελέχωσητης Περιφέρειας, ρύθμιση θε¬ 
μάτων για την Τοπική Αυτοδιοίκηση και άλλες διατάξεις». 

3. Τις διατάξεις των παραγρ. 8-15 του άρθρου 5 του Ν. 
1894/1990 «Για την Ακαδημία Αθηνών και άλλες εκπαι¬ 
δευτικές διατάξεις». 

4. Την αριθ. 5921/9.9.1997 απόφαση μεταβίβασης δι¬ 
καιώματος υπογραφής «Με εντολή Γενικού Γραμματέα 
Περιφέρειας» η οποία δημοσιεύθηκε στο αριθ. 832/Β/ 
1997 Φ.Ε.Κ. 

5. Τις διατάξεις του άρθρου 1 παρ. 2 α του Ν. 2469/ 
14.3.1997, «Περιορισμός και βελτίωση της αποτελεσματι- 
κότητας των κρατικών δαπανών και άλλες διατάξεις». 

6. Την αριθμ. ΕΣ 1483/1.7.1994 απόφαση του Νομάρχη 
Ευρυτανίας, περί σύστασης νομικού προσώπου στην 
πρώην Κοινότητα Βούλπης Ευρυτανίας με την επωνυμία 
«Σχολική Επιτροπή Δημοτικού Σχολείου Βούλπης», η 
οποία δημοσιεύθηκε στο αρ. 688/Β/4.8.1995 Φ.Ε.Κ.. 

7. Την αρ. 1-7/2001 απόφαση του Δημοτικού Συμβουλί¬ 
ου Δήμου Απεραντίων Ευρυτανίας που εκδόθηκε νόμιμα, 
με την οποία καταργείται το νομικό πρόσωπο με την επω¬ 
νυμία «Σχολική Επιτροπή Δημοτικού Σχολείου Βούλπης», 
λόγω μη λειτουργίας του οικείου Δημοτικού Σχολείου του 
Δημοτικού Διαμερίσματος Βούλπης, του Δήμου αυτού, 
αποφασίζουμε: 

Καταργούμε το νομικό πρόσωπο στο Δήμο Απεραντίων 
Νομού Ευρυτανίας, με την επωνυμία «Σχολική Επιτροπή 
Δημοτικού Σχολείου Βούλπης», που συστάθηκε με την 
αρ. ΕΣ 1483/21.7.1995 απόφαση του Νομάρχη Ευρυτα¬ 
νίας και η οποία δημοσιεύθηκε στο αρ. 688/Β/4.8.1995 
Φ.Ε.Κ.. 

Από τις διατάξεις αυτής της απόφασης δεν προκαλείται 
δαπάνη σε βάρος του Προϋπολογισμού του Δήμου Απε¬ 
ραντίων Ευρυτανίας. 

Η Απόφαση αυτή να δημοσιευθεί στην Εφημερίδα της 
Κυβερνήσεως. 

Καρπενήσι, 27 Μαρτίου 2001 
Με εντολή Γενικού Γραμματέα Περιφέρειας 
Η Αναπληρώτρια Προϊσταμένη 
ΑΘΗΝΑ ΚΟΥΔΟΥΝΑ 

-♦- 

Αριθ. 931 (11) 

Κατάργηση νομικού προσώπου του Δήμου Απεραντίων 

Νομού Ευρυτανίας με την επωνυμία «Σχολική Επιτρο¬ 
πή Δημοτικού Σχολείου Λιθοχωρίου». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΣΤΕΡΕΑΣ ΕΛΛΑΔΑΣ 

Έχοντας υπόψη: 

1. Τις διατάξειςτου άρθρου 203του Π.Δ. 410/1995. 

2. Τις διατάξεις του άρθρου 7 του Ν. 2503/1997 «Διοί¬ 
κηση , οργάνωση, στελέχωσητης Περιφέρειας, ρύθμιση 
θεμάτων για την Τοπική Αυτοδιοίκηση και άλλες διατά¬ 
ξεις». 

3. Τις διατάξεις των παραγρ. 8-15 του άρθρου 5 του Ν. 
1894/1990 «Για την Ακαδημία Αθηνών και άλλες εκπαι¬ 
δευτικές διατάξεις». 

4. Την αριθ. 5921/9.9.1997 απόφαση μεταβίβασης δι¬ 
καιώματος υπογραφής «Με εντολή Γενικού Γραμματέα 
Περιφέρειας», η οποία δημοσιεύθηκε στο αριθ. 832/Β/ 
1997 Φ.Ε.Κ.. 


5. Τις διατάξεις του άρθρου 1 παρ. 2 α του Ν. 2469/ 
14.3.1997 «Περιορισμός και βελτίωση της αποτελεσματι- 
κότητας των κρατικών δαπανών και άλλες διατάξεις». 

6. Την αριθμ. ΕΣ 4733/1.7.1994 απόφαση του Νομάρχη 
Ευρυτανίας, περί σύστασης νομικού προσώπου στην 
πρώην Κοινότητα Λιθοχωρίου Ευρυτανίας με την επωνυ¬ 
μία «Σχολική Επιτροπή Δημοτικού Σχολείου Λιθοχωρίου», 
η οποία δημοσιεύθηκε στο αρ. 562/Β/20.7.1994 Φ.Ε.Κ. 

7. Τηναρ. 1-8/2001 απόφαση του Δημοτικού Συμβουλί¬ 
ου Δήμου Απεραντίων Ευρυτανίας που εκδόθηκε νόμιμα, 
με την οποία καταργείται το νομικό πρόσωπο με την επω¬ 
νυμία «Σχολική Επιτροπή Δημοτικού Σχολείου Λιθοχωρί- 
ου», λόγω μη λειτουργίας του οικείου Δημοτικού Σχολεί¬ 
ου του Δημοτικού Διαμερίσματος Λιθοχωρίου, του Δήμου 
αυτού, αποφασίζουμε: 

Καταργούμε το νομικό πρόσωπο στο Δήμο Απέραντων 
Νομού Ευρυτανίας, με την επωνυμία «Σχολική Επιτροπή 
Δημοτικού. Σχολείου Λιθοχωρίου», που συστάθηκε με την 
αρ. ΕΣ 4733/1.7.1994 απόφαση του Νομάρχη Ευρυτανίας 
καί ή οποία δημοσιεύθηκε στο αρ. 562/Β/20.7.1994 Φ.Ε Κ.. 

Από τις διατάξεις αυτής της απόφασης δεν προκαλείται 
δαπάνη σε βάρος του Προϋπολογισμού του Δήμου Απε¬ 
ραντίων Ευρυτανίας. 

Η Απόφαση αυτή να δημοσιευθεί στην εφημερίδα της 
Κυβερνήσεως. 

Καρπενήσι, 27 Μαρτίου 2001 

Με εντολή Γ ενικού Γ ραμματέα Περιφέρειας 

Η Αναπληρώτρια Προϊσταμένη 
ΑΘΗΝΑ ΚΟΥΔΟΥΝΑ 

-♦- 

Αριθ. 2207 (12) 

Κύρωση αναγκαστικού αναδασμού (τμήμα) αγρ/τος Μά¬ 
νης Ν. Έβρου 1987-1993 ως αναθ. το έτος 1999. 

Ο ΝΟΜΑΡΧΗΣ ΕΒΡΟΥ 
Έχοντας υπόψη: 

1. Τις διατάξεις της παρ. 1 του άρθρου 15 του Ν. 
674/1977 «περί αναδασμού της γης». 

2. Τις διατάξεις του Ν. 2218/1994 όπως αυτές τροπο¬ 
ποιήθηκαν με τις διατάξεις των Ν. 2240/1994 και 
2307/1995 «περί Νομαρχιακής Αυτ/σης» και κωδικοποιή- 
θηκαν με το Π.Δ. 30/1996. 

3. Την αριθμ. 37798/29.8.1995 εγκύκλιο του Υπ. Εσ. 

4. Τον Οργανισμό της Νομαρχιακής Αυτ/σης Ροδόπης - 
Έβρου, Νομαρχιακού διαμερίσματος Έβρου. 

5. Την εισήγηση της Δ/νσης Αγροτικής Ανάπτυξης, απο¬ 
φασίζουμε: 

Κυρώνουμε το νέο κτηματικό καθεστώς, που διαμορ¬ 
φώθηκε με τον αναδασμό έτους 1987-1993, ως αναθ. το 
έτος 1999, στην κτηματική περιοχή του αγρ/τος Μάνης 
(τμήμα) Διδ/χου, όπως αυτό απεικονίζεται στους συντα- 
χθέντες απάτην Επιτροπή Αναδασμού, κτηματολογικούς 
πίνακες και διαγράμματα της περιοχής αυτής. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Ορεστιάδα, 27 Μαρτίου 2001 

Ο Νομάρχης 
ΓΕΩΡΓΙΟΣ ΝΤΟΛΙΟΣ 

Χορήγηση άδειας ασκήσεως επαγγέλματος Κοινωνικού 
Λειτουργού στην Απανωμεριτάκη Ζαχαρένιατου Ηλία. 

Ο ΝΟΜΑΡΧΗΣ ΡΕΘΥΜΝΗΣ 

Με την 3400/16.5.2001 απόφαση του Νομάρχη Ρεθύ- 
μνης, έχει χορηγηθεί στην Απανωμεριτάκη Ζαχαρένιατου 
Ηλία άδεια ασκήσεως επαγγέλματος Κοινωνικού Λει¬ 
τουργού. 

Με εντολή Νομάρχη 
Ο Διευθυντής 

ΙΩΑΝΝΗΣ Γ. ΧΑΧΑΡΙΔΑΚΗΣ 


Αριθ. 19/894 (14) 

«Καθορισμός λατομικών περιοχών Ν. Χαλκιδικής». 

Ο ΝΟΜΑΡΧΗΣ ΧΑΛΚΙΔΙΚΗΣ 
Έχοντας υπόψη: 

1. Τιςδιατάξειςτου Ν. 1428/1984 «Εκμετάλλευσηλατο¬ 
μείων αδρανών υλικών και άλλες διατάξεις» (ΦΕΚ 43/Α/ 
11.4.1984). 

2. Τις διατάξεις του Ν. 2115/1993 «Τροποποίηση, αντι¬ 
κατάσταση και συμπλήρωση του Ν. 1428/1984» (ΦΕΚ 
15/Α/15.2.1993). 

3. Την αριθμ. Δ10/Φ68/Οικ. 16502/7.7.1993 Απόφαση 
του Υπουργού Βιομηχανίας, Ενέργειας και Τεχνολογίας 
«Λειτουργία της Επιτροπής Καθορισμού Λατομικών Πε¬ 
ριοχών» (ΦΕΚ 501/Β/7.7.1993). 

4. Τις διατάξεις του άρθρου 6 του Ν. 2702/1999 (ΦΕΚ 
70/Α/7.4.1999) «παράταση προθεσμίας καθορισμού λα¬ 
τομικών περιοχών». 

5. Την αριθμ. 19/5290/10.1.2000 Απόφαση του Νομάρ¬ 
χη Χαλκιδικής «Συγκρότηση Επιτροπής Καθορισμού λα¬ 
τομικής περιοχής Ν. Χαλκιδικής». 


6. Την αριθμ. 18131/21.11.1983 απόφαση των Υπουρ¬ 
γών Ενέργειας-Φυσικών Πόρων και Δημοσίων Έργων 
«Περί καθορισμού περιοχών εντός Νομού Χαλκιδικής για 
εγκατάσταση λατομείων αδρανών υλικών χωρίς να απαι¬ 
τείται άδεια εκμεταλλεύσεως». 

7. Τις αριθμ. 08/54/17.5.1997, 08/14/23.1.1998 και 
08/26/2.2.1998 αποφάσεις του Νομάρχη Χαλκιδικής «Κα¬ 
θορισμός λατομικών περιοχών Ν. Χαλκιδικής». 

8. Την από 7.9.2000 έκθεση Επιτροπής καθορισμού λα¬ 
τομικών περιοχών Ν. Χαλκιδικής. 

9. Την αριθμ. 84/13.10.2000 απόφαση του Νομαρχιακού 
Συμβουλίου Χαλκιδικής, αποφασίζουμε: 

Συμπληρώνοντας την αριθμ. 08/26/2.2.1998 απόφασή 
μας καθορίζουμε ως λατομική περιοχή έκταση 361,34 
στρεμμάτων, στη θέση «Πρ. Ηλίας» του Δ/Δ Γαλάτιστας 
του Δήμου Ανθεμούντα. 

Τα όρια της λατομικής περιοχής προσδιορίζονται με τις 
ακόλουθες αζιμουθιακές συντεταγμένες εξαρτημένες 
από το Εθνικό Τριγωνομετρικό δίκτυο, ΚΦΧ Πολύγυρος 
1: 100.000 με 1=40° και Μ=-0° 15: 

Τ.Σ. ΑΧ=-16.000Ψ=+25.500 
Τ.Σ. ΒΧ=-16.130Ψ=+25.570 
Τ.Σ. ΓΧ=-16.160 Ψ = +25.655 
Τ.Σ. ΔΧ=-16.105 Ψ= +25.740 
Τ.Σ. Ε Χ=-16.220 Ψ= +26.275 
Τ.Σ. ΖΧ=-16.715 Ψ = +26.695 
Τ.Σ. Η Χ=-16.500Ψ= +25.860 
Τ.Σ. Θ Χ=-16.225 Ψ= +25.360 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πολύγυρος, 3 Μάίου 2001 
Ο Νομάρχης 
ΒΑΣΙΛΕΙΟΣ ΒΑΣΙΛΑΚΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




